شه‌فه‌ق نيوز/ وڵاته‌يل يه‌كگرتگ ئه‌مريكا، سزا له‌بان قه‌واره‌و كه‌سه‌يليگ چه‌سپان ك ده‌س داشتنه‌ له‌ چالاكيه‌يليگ ئه‌را پته‌وكردن ره‌فتار تون رژيم ئيرانى.
له‌ى باوه‌ته‌و، مايك په‌مپيۆ وه‌زير خارجيه‌ى ئه‌مريكا، له‌ به‌ياننامه‌يگ وت: ره‌فتار ئه‌و كه‌س و لايه‌نه‌يله‌ داهات ئه‌را رژيم ته‌هران ده‌سه‌وه‌ر ئه‌كا ك وه‌كارى ئه‌يه‌رێد ئه‌را ته‌مويلكردن تيرۆر و چالاكيه‌يل تر وه‌ ئامانج شيوانن سه‌قامگيرى جوور په‌لاماره‌يل مووشه‌كى ئى دوياخره‌ ك هيزه‌يل عراق و هيزه‌يل هاوپه‌يمان له‌ بنگه‌ى سه‌ربازى تاجى له‌ عراق گرته‌ ئامانج.
په‌مپيۆ وت: ئى سزايه‌يله‌ رژيم ئيرانى له‌ ده‌خڵ بنه‌ڕه‌تى بيبه‌ش ئه‌كا ك له‌ پيشه‌سازى پترۆكبمياوى ئه‌كه‌فێده‌ ده‌سى و ئابوريه‌گه‌ى و حاڵه‌ته‌ دبلۆماسيه‌گه‌ى خراوتره‌و ئه‌كاو باس له‌وه‌يش كرد ئه‌مريكا سزاى وه‌رده‌وام ئه‌خاده‌ بان ته‌هران وه‌شيوه‌ى ته‌واويگ.
